stanford-oval/wikipedia huggingface dataset:
โคดี โรดส์

| โคดี โรดส์ |
| --- | --- |

เกิด: โคดี แกร์เรตต์ รันเนลส์  (1985-06-30) 30 มิถุนายน ค.ศ. 1985 (39 ปี) Marietta, Georgia, U.S.
คู่สมรส: Brandi Rhodes (สมรส 2013)
บุตร: 1
บิดามารดา: Dusty Rhodes (พ่อ)
ญาติ: Dustin Rhodes (พี่ชายต่างมารดา) Magnum T. A. (พ่ออุปถัมภ์) Fred Ottman (ลุง) Jerry Sags (ลุง) Scorpio Sky (ลูกพี่ลูกน้องโดยการแต่งงาน/ลูกพี่ลูกน้องในกฎหมาย) Terri Runnels (อดีตภรรยาของพี่ชายต่างมารดา)
นักมวยปล้ำอาชีพ
ชื่อบนสังเวียน: Cody Cody R Cody Rhodes Fuego 2 Stardust
ส่วนสูง: 6 ฟุต 2 นิ้ว (188 เซนติเมตร)
น้ำหนัก: 220 ปอนด์ (100 กิโลกรัม)
มาจาก: Atlanta, Georgia, U.S. Charlotte, North Carolina, U.S. "The Fifth Dimension" Marietta, Georgia, U.S.
ฝึกหัดโดย: Al Snow Danny Davis Dusty Rhodes Randy Orton Ricky Morton Shawn Spears
เปิดตัว: 16 มิถุนายน 2006
 
โคดี แกร์เรตต์ รันเนลส์ (Cody Garrett Runnels; 30 มิถุนายน ค.ศ. 1985) เป็นนักมวยปล้ำอาชีพและนักแสดงชาวอเมริกันที่รู้จักดีในชื่อ โคดี โรดส์ (Cody Rhodes) เจ้าของฉายา ดิ อเมริกัน ไนท์แมร์ (The American Nightmare) เป็นนักมวยปล้ำรุ่นที่ 2 ของตระกูลโรดส์ ลูกชายของ"ดิ อเมริกัน ดรีม" ดัสตี โรดส์ และน้องชายของดัสติน โรดส์ ปัจจุบันเขาเซ็นสัญญากับ WWE เป็นแชมป์อันดิสพิวเต็ด WWE นอกจากนี้เขายังเป็นที่รู้จักจากช่วงเวลาที่ออลอีลิตเรสต์ลิง ซึ่งเขาเคยเป็นผู้บริหารของสมาคม และเป็นแชมป์ AEW TNT Championship ถึง 3 สมัย
ชีวิตวัยเยาว์

โคดี แกร์เรตต์ รันเนลส์ เกิดเมื่อวันที่ 30 มิถุนายน 1985 เป็นบุตรของนักมวยปล้ำอาชีพที่ประสบความสำเร็จอย่างสูง เวอร์จิล รันเนลส์ จูเนียร์ ซึ่งเป็นที่รู้จักในอาชีพในนาม ดัสตี โรดส์ และมิเชล รูบิโอ ภรรยาคนที่สองของเขา นอกจากดัสตินน้องชายต่างมารดาแล้ว เขายังมีน้องสาวต่างมารดาจากการแต่งงานครั้งแรกของพ่อของเขา และน้องสาวเลือดเต็มตัว Teil จาก Dusty Rhodes และ Michelle Rubio ภรรยาคนที่สองของเขา เมื่อตอนที่เขายังเป็นวัยรุ่น เขาเปลี่ยนชื่อตามกฎหมายของเขาเป็นรันเนลส์ โรดส์
โรดส์เข้าเรียนที่ Lassiter High School และประสบความสำเร็จในอาชีพมวยปล้ำในโรงเรียนมัธยมปลาย เขาได้อันดับที่หกในรุ่นน้ำหนัก 171 ปอนด์ (78 กก.) ในฐานะนักเรียนปีที่สอง ในฐานะรุ่นน้อง เขาชนะการแข่งขันจอร์เจียสเตทด้วยน้ำหนัก 189 ปอนด์ (86 กก.) ในปี 2003 และชนะได้อีกครั้งในฐานะแชมป์ปีสุดท้ายของเขา เขาวางแผนที่จะเล่นมวยปล้ำในระดับวิทยาลัยที่ Penn State University แต่ตัดสินใจเป็นนักมวยปล้ำอาชีพแทน ในช่วงเวลาที่เขาอยู่ในโรงเรียนมัธยม โรดส์ยังทำหน้าที่เป็นผู้ตัดสินในสมาคมมวยปล้ำ Turnbuckle Championship ของบิดาของเขาอีกด้วย หลังจากสำเร็จการศึกษาระดับมัธยมปลาย โรดส์ได้เข้าเรียนในโรงเรียนการแสดง
มวยปล้ำอาชีพ > ช่วงแรกเริ่มและเนื้อเรื่องต่างๆ

โคดีเริ่มอาชีพมวยปล้ำในสมาคม Ohio Valley Wrestling (OVW) ปี 2006 ได้ทั้งแชมป์เฮฟวี่เวท OVW, แชมป์เทเลวิชั่น OVW, แชมป์เซาต์เทิร์นแทกทีม OVW และแชมป์ทริปเปิลคราวน์คนที่ 4 ของ OVW ก่อนจะเปิดตัวกับค่ายหลัก WWE ปีต่อมา และได้รับรางวัลนักมวยปล้ำดาวรุ่งแห่งปี 2007 ได้คว้าแชมป์โลกแท็กทีมสมัยแรกคู่กับฮาร์ดคอร์ ฮอลลี‎ ก่อนจะเปลี่ยนคู่แท็กทีมเป็นเท็ด ดีบีอาซีโดยการหักหลังฮอลลีและนำตำแหน่งไปให้เท็ด‎ตั้งชื่อทีมว่าไพรซ์เลส (Priceless) ในปี 2009 โคดีกับเท็ดก็ได้ไปร่วมทีมกับแรนดี ออร์ตันกลายเป็นเดอะเลกาซี (The Legacy) ช่วงต้นปี 2010 กลุ่มเลกาซีได้มีปัญหากัน ในเรสเซิลเมเนีย ครั้งที่ 26 กลุ่มเลกาซีเจอกันแบบสามเส้าโดยออร์ตันเป็นฝ่ายชนะยุติบทบาทกลุ่มลงหลังจากร่วมกลุ่มกันมายาวนานถึง 18 เดือน
โคดีได้เปลี่ยนบทบาทใหม่โดยใช้ฉายา "แดชชิ่ง" โคดี โรดส์ ในไนท์ออฟแชมเปียนส์ (2010)ได้คว้าแชมป์แท็กทีม WWEร่วมกับดรูว์ แม็กอินไทร์ในชื่อทีม DashingOne ก่อนจะเสียให้จอห์น ซีนาและเดวิด โอทังกาในแบรกกิ้ง ไรท์ส (2010) จากการถูกเรย์ มิสเตริโอใส่ 619 จนดั้งหักในสแมคดาวน์เดือนมกราคมทำให้ถอนตัวจากรอยัลรัมเบิล (2011) รวมถึงอิลิมิเนชั่น แชมเบอร์ (2011)ที่ไม่ได้ลงแข่ง โคดีแค้นและทำร้ายเรย์ ต่อมาดัสตี โรดส์ พ่อของโคดีออกมาบอกให้โคดีขอโทษเรย์แล้วโคดีก็ขอโทษ จากนั้นเมื่อเรย์จะเดินกลับดัสตีก็ดึงมือเรย์ไว้แล้วโคดีก็เล่นงานเรย์ จับอัดใส่มอนิเตอร์แล้วถอดหน้ากากของเรย์ออก ต่อมาโคดีได้ล้อเลียนเรย์โดยการเปิดเพลงทำท่าเลียนแบบรวมถึงใส่หน้ากากที่ดึงมาจากเรย์อีกด้วย แล้วพูดท้าทายว่าจะต้องเจอกันในเรสเซิลเมเนีย ครั้งที่ 27 สุดท้ายโคดีเป็นฝ่ายชนะ ในเอ็กซ์ตรีมรูลส์ (2011)แพ้ให้เรย์แบบจับกดที่ไหนก็ได้ ในสแมคดาวน์ 12 สิงหาคม 2011 โคดีสามารถคว้าแชมป์อินเตอร์คอนติเนนทัลสมัยแรกได้จากอีซีคีล แจ็กสัน โคดีได้เปิดศึกกับบิ๊กโชว์โดยดึงมือบิ๊กโชว์ทำให้ตกรอบในแบทเทิลรอยัลหาผู้ท้าชิงแชมป์ WWE จากนั้นโคดีได้ทำคลิปล้อเลียนบิ๊กโชว์ โดยเอาภาพที่น่าอับอายของบิ๊กโชว์ในเรสเซิลเมเนียแต่ละปีมาล้อเลียน ทำให้บิ๊กโชว์แค้นมากจึงท้าชิงแชมป์อินเตอร์ในเรสเซิลเมเนีย ครั้งที่ 28และโคดีก็เสียแชมป์ แต่ก็คว้าคืนมาได้แบบใช้โต๊ะในเอ็กซ์ตรีมรูลส์ (2012) ก่อนจะเสียให้คริสเตียนในโอเวอร์เดอะลิมิต (2012)
ในรอว์ (24 กันยายน 2012) โคดีกับแดเมียน แซนดาวได้มาลอบทำร้ายแดเนียล ไบรอันกับเคน หลังจากที่ไบรอันกับเคนได้ตั้งชื่อทีมเฮลโน แล้วก็ประกาศว่าพวกเขาคือทีมโรดส์สกอลาส์ และได้ชิงแชมป์แท็กทีมกับเฮลโนในเฮลอินเอเซล (2012)แต่ไม่สำเร็จ ในมันนีอินเดอะแบงก์ (2013)โคดีได้ถูกแซนดาวหักหลังแย่งกระเป๋าสิทธิ์ชิงแชมป์โลกเฮฟวี่เวทไป ทำให้ทั้งคู่เป็นศัตรูกัน และโคดีได้กลายมาเป็นฝ่ายธรรมะ ในสแมคดาวน์ (26 กรกฎาคม 2013) โคดีออกมาขโมยกระเป๋าของแซนดาว ก่อนที่โคดีโผล่มาทางจอยักษ์แล้วเอากระเป๋ามาล่อให้แซนดาวออกไปไล่จับโคดีที่นอกสนาม แต่โคดีก็โยนกระเป๋าลงทะเล แซนดาวว่ายน้ำไม่เป็นแต่ก็กระโดดลงน้ำไป สุดท้ายก็เก็บมาไม่ได้ กระเป๋าจมหายไปในทะเล ส่วนแซนดาวตะเกียกตะกายขึ้นฝั่งมา ในรอว์ (5 สิงหาคม 2013) โคดีออกมาพร้อมกับกล่องใบหนึ่ง แล้วก็ล้วงเอากระเป๋าของแซนดาวที่ยังเปียกๆ และมีสาหร่ายติดอยู่ด้วย โคดีบอกแซนดาวว่าถ้าอยากได้ก็ออกมาเอาสิ แซนดาวออกมาแล้วก็อัดกันไปมาก่อนถูกโคดีถีบตกเวที โคดีเปิดกระเป๋าออกมาแล้วก็หยิบสัญญาชิงแชมป์ที่เปียกโชกออกมาเยาะเย้ย ในสแมคดาวน์ (9 สิงหาคม 2013) แซนดาววิ่งออกมาพร้อมกับกระเป๋าใบใหม่เพื่อจะใช้สิทธิ์ชิงแชมป์โลกเฮฟวี่เวทแต่โคดีมากระโดดถีบและต่อด้วย CrossRhodes ในซัมเมอร์สแลม (2013)เอาชนะแซนดาวไปได้จบเรื่องราว
มวยปล้ำอาชีพ > ร่วมทีมกับพี่ชาย

ในรอว์ (2 กันยายน 2013) หลังจากที่แพ้แรนดี ออร์ตันนั้นส่งผลให้โคดีต้องถูกไล่ออกจาก WWE โดยคำสั่งของทริปเปิลเอช ประธาน COO ซึ่งแท้จริงแล้วโคดีกำลังเตรียมตัวเข้าพิธีแต่งงานและไปฮันนีมูนกับแฟนสาวอย่าง แบรนดี รีด จึงสร้างเรื่องราวให้เขาถูกไล่ออกตามบท ในรอว์ (30 กันยายน 2013) ทริปเปิลเอชกับสเตฟานี แม็กแมนออกมาที่เวทีและก็เชิญครอบครัวโรดส์ (ดัสตี, โคดี และโกลดัสต์) ให้ออกมาคุยกัน ทริปเปิลเอชบอกว่าเราให้โอกาสพวกนายแล้ว ให้โคดีเจอกับแรนดี ออร์ตันเพื่อรักษางานของโคดีแต่ก็แพ้ จากนั้นเราก็ให้โอกาสอีก ให้โกลดัสต์เจอกับออร์ตันแล้วก็แพ้อีก จากนั้นสเตฟานีก็ให้ดัสตีเลือกว่าจะให้ลูกคนไหนกลับเข้าทำงานแต่เขากลับบอกให้สเตฟานีไปลงนรกซะ ทริปเปิลเอชบอกจะให้โอกาสอีกครั้งให้โคดีกับโกลดัสต์เจอกับเซท รอลลินส์และโรแมน เรนส์ในแบทเทิลกราวด์ ถ้าชนะได้ก็จะให้กลับเข้าทำงานทั้งสองคน แต่ถ้าแพ้ทั้งคู่ก็จะไม่มีวันได้กลับมา WWE อีกตลอดกาล และดัสตีจะถูกไล่ออกจากตำแหน่งเทรนเนอร์ NXT ด้วย ดัสตีขอต่อรองว่าจะอยู่ที่มุมเวทีของลูกๆด้วย ซึ่งสเตฟานีก็ตกลง ครอบครัวโรดส์กำลังเดินกลับแต่ก็โดนเดอะชีลด์ ขึ้นมากระทืบจนนอนกองกันทุกคน ในแบทเทิลกราวด์โคดีและโกลดัสต์เป็นฝ่ายเอาชนะเดอะชีลด์ได้ทำให้ครอบครัวโรดส์ได้กลับมาทำงานใน WWE อีกครั้ง
ในรอว์ (14 ตุลาคม 2013) โคดีและโกลดัสต์ได้คว้าแชมป์แท็กทีมจากรอลลินส์และเรนส์โดยการช่วยเหลือของบิ๊กโชว์ ในรอยัลรัมเบิล (2014)เสียแชมป์ให้เดอะนิวเอจเอาต์ลอวส์ (โรด ด็อกและบิลลี กัน) คืนเดียวกันโคดีได้เข้าร่วมรอยัลรัมเบิลออกมาเป็นลำดับที่4 แต่ไม่ได้เป็นผู้ชนะ ในรอว์ (3 กุมภาพันธ์ 2014) โคดีและโกลดัสต์ได้ชิงแชมป์กับนิวเอจเอาต์ลอวส์ในกรงเหล็ก แต่ก็ไม่สามารถคว้าแชมป์คืนได้ ในเพย์แบ็ค (2014) หลังจากโคดีและโกลดัสต์แพ้แมตช์แท็กทีม โคดีบอกให้โกลดัสต์ไปหาคู่แท็กทีมใหม่ ในรอว์ (16 มิถุนายน 2014) โคดีได้เปิดตัวในบทบาทใหม่ในนามสตาร์ดัสต์จับคู่กับโกลดัสต์ ในรอว์ (25 สิงหาคม 2014) โกลด์และสตาร์ดัสต์ได้เป็นฝ่ายอธรรมโดยเล่นงานดิอูโซส์ หลังจากไม่สามารถคว้าแชมป์แท็กทีมได้ ทำให้ทั้งคู่ไม่พอใจ ในไนท์ออฟแชมเปียนส์ (2014) โกลด์และสตาร์ดัสต์คว้าแชมป์แท็กทีมจากอูโซส์ได้สำเร็จ ก่อนจะเสียแชมป์ให้เดอะมิซและแดเมียน มิซดาวในเซอร์ไวเวอร์ซีรีส์ (2014) ต่อมาได้ทะเลาะกับโกลดัสต์และเจอกันในฟาสต์เลน (2015)แต่สตาร์ดัสต์เป็นฝ่ายแพ้ ต่อมาได้มีเรื่องกับสตีเฟน อาเมล นักแสดงซีรีส์เรื่อง Arrow ทำให้เจอกันแบบแท็กทีมในซัมเมอร์สแลม (2015)โดยสตาร์ดัสต์จับคู่กับคิง บาร์เร็ตต์ แพ้ให้อาเมลจับคู่กับเนวิลล์ เขาได้ลาออกจาก WWE ในเดือนพฤษภาคม 2016
มวยปล้ำอาชีพ > สมาคมอิสระและ AEW

หลังออกจาก WWE โคดีได้เซ็นสัญญาปล้ำให้กับสมาคมอิสระทั่วไป วันที่ 19 กรกฎาคม 2016 โคดีได้เซ็นสัญญากับริงออฟออเนอร์(ROH) และเซ็นสัญญาสั้นๆกับTNA วันที่ 10 ธันวาคม 2016 โคดีได้ร่วมปล้ำกับนิวเจแปนโปรเรสต์ลิง(NJPW) และใช้ฉายา "The American Nightmare" ปี 2017 โคดีได้คว้าแชมป์โลก ROHสมัยแรกจากคริสโตเฟอร์ แดเนียลส์และเป็นแชมป์โลกเส้นแรกในอาชีพของเขา วันที่ 1 กันยายน 2018 โคดีกับ The Young Bucks ได้ร่วมกันเป็นเจ้าภาพจัดรายการเพย์เพอร์วิวศึก All In และโคดีได้คว้าแชมป์โลกเฮฟวี่เวท NWAเป็นสมัยแรกจาก Nick Aldis ทำให้โคดีกับพ่อของเขา ดัสตี โรดส์ เป็นพ่อลูกคู่แรกที่ได้แชมป์โลก NWA ในศึก Fighting Spirit Unleashed ของ NJPW โคดีก็ได้คว้าแชมป์ IWGP United States Championship จาก Juice Robinson เป็นแชมป์เส้นแรกในสมาคม NJPW ในวันที่ 1 มกราคม 2019 โคดีได้เปิดตัวสมาคมใหม่ All Elite Wrestling (AEW) ซึ่งเขาร่วมกับ Matt และ Nick Jackson จะดำรงตำแหน่งรองประธานบริหาร นอกจากนี้ยังได้เป็นแชมป์ TNT คนแรกของสมาคม และลาออกจาก AEW ในเดือนกุมภาพันธ์ 2022
มวยปล้ำอาชีพ > กลับสู่ WWE

ในเดือนมีนาคม 2022 มีรายงานว่าโคดีได้เซ็นสัญญากับ WWE และในเรสเซิลเมเนีย ครั้งที่ 38 โคดีได้กลับสู่ WWE อีกครั้งในรอบ 6 ปีโดยเอาชนะเซท รอลลินส์ไปได้ และยังสามารถเอาชนะได้อีก 2 ครั้งทั้งในแบ็กแลช และเฮลอินเอเซล ก่อนจะพักการปล้ำหลายเดือนเพราะได้รับบาดเจ็บ วันที่ 28 มกราคม 2023 โคดีได้กลับมาโดยเข้าร่วมแมตช์รอยัลรัมเบิลฝั่งชายเป็นคนที่ 30 และเป็นผู้ชนะคว้าสิทธิ์ชิงแชมป์โลกในเรสเซิลเมเนีย ครั้งที่ 39 แต่ก็ไม่สามารถคว้าแชมป์ได้จากการก่อกวนของโซโล ซิโกอา หลังจากเมเนียโคดีได้เปิดศึกไตรภาคกับบร็อก เลสเนอร์ โดยโคดีชนะไปได้ในแบ็กแลช และแพ้ในไนท์ออฟแชมเปียนส์จนเสมอกัน 1-1 ทำให้มีการตัดสินกันในซัมเมอร์สแลม และเป็นโคดีที่สามารถเอาชนะไปได้เป็นการสิ้นสุดเรื่องราว ในฟาสต์เลน 2023 ได้คว้าแชมป์แท็กทีมคู่กับเจย์ อูโซจากการเอาชนะเดอะ จัดจ์เมนท์ เดย์ (ฟิน บาเลอร์และแดเมียน พรีสต์)ได้สำเร็จ เป็นแชมป์เส้นแรกของโคดีตั้งแต่กลับมา WWE แต่ก็เสียคืนหลังครองได้ 9 วัน
ในศึกรอยัลรัมเบิล 2024 โคดีได้เป็นผู้ชนะแมตช์ 30 คนอีกครั้งโดยเหวี่ยงซีเอ็มพังก์ออกเป็นคนสุดท้าย ทำให้เป็นคนที่ 4 ที่ชนะรัมเบิล 2 ปีซ้อน โดยเป็นคนแรกที่ทำได้ในรอบ 26 ปี นับตั้งแต่ 1998 พร้อมประกาศเลือกชิงแชมป์กับโรแมน เรนส์อีกครั้งที่เรสเซิลเมเนีย ครั้งที่ 40 จนกระทั่งใน SmackDown 2 กุมภาพันธ์ โคดีบอกว่าจะไม่เจอเรนส์ในเมเนียจากนั้นเดอะร็อกก็ออกมาท้าเรนส์แทน โดยโคดีจับมือกับร็อกและลงจากเวทีไป เหตุการณ์นี้ทำให้เกิดการความไม่พอใจจากแฟนๆ บนโซเชียลมีเดีย จากการที่ร็อกขัดขวางเรื่องราวระยะยาวของโคดีกับเรนส์ ในระหว่างงานสื่อเรสเซิลเมเนีย 40 คิกออฟ เมื่อวันที่ 8 กุมภาพันธ์ ซึ่ง ร็อก, เรนส์ และเซธ รอลลินส์ อยู่พร้อมหน้าเพื่อฟังการตัดสินใจของโคดี ในระหว่างที่เรนส์และร็อกตัดสินใจกันเองว่าพวกเขาจะเป็นคู่เอกของเมเนีย โคดีก็ออกมาบอกว่าเขาเท่านั้นทีมีสิทธิ์เลือกชิงแชมป์และประกาศเลือกเรนส์ หลังจากมีการพูดจาดูถูกครอบครัวของกันและกัน ร็อกบอกว่าตอนนี้เขามีปัญหากับโคดีก่อนตบหน้าโคดี โคดีได้ขอท้าเจอร็อกแบบตัวต่อตัวแต่ร็อกปฏิเสธและเปลี่ยนเป็นแบบแท็กทีมโดยร็อกจับคู่กับเรนส์เจอกับโคดีคู่กับเซธในคู่เอกคืนแรกของเรสเซิลเมเนียโดยมีเงื่อนไขว่าหากฝั่งโคดีชนะกลุ่มบลัดไลน์จะถูกแบนข้างเวทีในแมตช์ชิงแชมป์คืนที่ 2 แต่ถ้าแพ้ฝั่งบลัดไลน์จะมีสิทธิ์เลือกกติกาในแมตช์ชิงแชมป์ และหากโคดีแพ้จะไม่มีโอกาศชิงแชมป์กับเรนส์อีกต่อไป ในเรสเซิลเมเนีย ครั้งที่ 40 คืนที่ 1 โคดีและเซธ รอลลินส์ แพ้ให้กับ เดอะร็อกและโรมัน เรนส์ ทำให้แมตช์โคดีและเรนส์ในคืนที่ 2 จะแข่งขันภายใต้กฎของบลัดไลน์ อย่างไรก็ตาม โคดีสามารถเอาชนะเรนส์ และคว้าตำแหน่งแชมป์อันดิสพิวเต็ด WWE ได้สำเร็จ นับว่าเป็นแชมป์โลกครั้งแรกของเขาภายใต้สมาคม WWE
สื่ออื่นๆ

ในเดือนกรกฎาคม 2009 โรดส์กลายเป็นหนึ่งในใบหน้าของยิลเลตต์ "Be a Superstar" แคมเปญโฆษณาพร้อมกับคริส เจริโคและจอห์น ซีนา "Be a Superstar" เป็นแคมเปญแบบโต้ตอบสี่เดือนยาว ซึ่งเป็นจุดเด่นของนักมวยปล้ำในวิดีโอจำนวนมากการส่งเสริมผลิตภัณฑ์ยิลเลตต์ฟิวชั่น ในเดือนสิงหาคม 2009 โรดส์ได้ไปร่วมรายการ The Tonight Show with Conan O'Brien
ชีวิตส่วนตัว

รันเนลส์ เป็นลูกชายของ "ดิอเมริกันดรีม" ดัสตี โรดส์ และน้องชายของดัสติน โรดส์ ซึ่งเป็นที่รู้จักกันดีในนาม โกลดัสต์ นอกจากนี้เขายังมีน้องสาวสองคน, ส่วนที่ Gergel และคริสตินเช่นเดียวกันซึ่งเป็นอดีตดัลลัสเคาบอยเชียร์ลีดเดอร์
ในเดือนกันยายนปี 2013 เขาแต่งงานกับแบรนดี โรดส์ ที่ทำงานให้กับ WWE เป็นผู้ประกาศภายใต้ชื่อ อีเดน เขามีเชื้อสายคิวบาบางส่วนผ่านตาทวดของเขา ที่ 31 มีนาคมปี 2007 เขาและดัสตินพี่ชายแต่งตั้งให้พ่อของพวกเขาในหอเกียรติยศ WWE เขาเป็นหลานชายของอดีตนักมวยปล้ำมืออาชีพเจอร์รี่โดและเฟร็ด Ottman และลูกบุญธรรมของแม็กนั่ม ทีเอ
รองเท้ามวยปล้ำที่โดดเด่นเป็นสัญลักษณ์ Triforce จากตำนาน Zelda ชุดของวิดีโอเกมที่เขาเป็นแฟน; เขาได้กล่าวว่าเขาไกล Link ที่ผ่านมารายปี ธารายังเป็นแฟนหนังสือการ์ตูนและได้สวมใส่เกียร์มวยปล้ำแรงบันดาลใจจากเทวทูตและนายอุบาทว์ตัวละครจาก X-Men เขาอ้างอิงปลายแดง และไซคลอปส์เป็นตัวละครที่เขาชื่นชอบพร้อมกับ Inhumans ส่วนตัวเขาเป็นเจ้าของตู้เกม 1992 X-Men เกมอาเขต
ผลงานอื่นๆ

| Year | Title | Role | Notes |
| --- | --- | --- | --- |
| 2016 | Scooby-Doo! and WWE: Curse of the Speed Demon | Stardust |  |
| 2017 | The Jetsons & WWE: Robo-WrestleMania! | Stardust |  |
| Year | Title | Role | Notes |
| --- | --- | --- | --- |
| 2009 | The Tonight Show with Conan O'Brien | Himself | Episode: "Mike Tyson and Keith Berry" |
| 2010 | Warehouse 13 | Kurt Smoller | Season 2, episode 8: "Merge with Caution" |
| 2011 | Food Network Challenge | Himself | Season 12, episode 11: "WWE Wrestling Cakes" |
| 2014 | Surprise Surprise | Himself | Episode: "Mothers Day Edition" |
| 2016–2018 | Arrow | Derek Sampson | 7 episodes Credited as Cody Runnels |
| 2018 | WAGS Atlanta | Himself |  |
| 2021–Present | Go-Big Show | Judge |  |
| 2021 | Rhodes to the Top | Himself |  |
| Year | Title | Role | Notes |
| --- | --- | --- | --- |
| 2013–2015 | The JBL and Cole/Renee Show | Himself, Stardust | Series regular |
| 2015–2016 | Swerved | Himself, Stardust | Two episodes |
| 2016–present | Being The Elite | Himself | Series regular |
แชมป์และรางวัล

แชมป์อันดิสพิวเต็ด WWE
แชมป์อินเตอร์คอนติเนนทัล
แชมป์แท็กทีม WWE
แชมป์โลกแท็กทีมร่วมกับเท็ด ดีบีอาซี
แชมป์โลก ROH และแชมป์แท็กทีมของ Alpha-1 Wrestling
แชมป์ IWGP United States Heavyweight Championship และแชมป์โลก NWA World Heavyweight Championship
แชมป์และรางวัล > มวยปล้ำสมัครเล่น

Georgia State Tournament
Champion at 189 ปอนด์ (86 กิโลกรัม) weight class (2003, 2004)
แชมป์และรางวัล > มวยปล้ำอาชีพ

All Elite Wrestling
AEW TNT Championship (3 times, inaugural)
AEW Dynamite Award (1 time)
Best Moment on the Mic (2021) – accepting Dog Collar match on AEW Dynamite (September 30)
Alpha-1 Wrestling
A1 Tag Team Championship (1 time) – with Ethan Page
Bullet Proof Wrestling
BPW Championship (1 time)
CBS Sports
Promo of the Year (2019) – "Silver spoon" promo on AEW Dynamite (November 7)
Smack Talker of the Year (2019)
ESPN
ESPY Award – Best WWE Moment (2022) – returning to WWE at WrestleMania 38
Male Wrestler of the Year (2023)
Global Force Wrestling
GFW NEX*GEN Championship (1 time)
National Wrestling Alliance
NWA World Heavyweight Championship (1 time)
New Japan Pro-Wrestling
IWGP United States Heavyweight Championship (1 time)
New York Post
Match of the Year (2022) – vs. Seth "Freakin" Rollins at Hell in a Cell
Promo of the Year (2023) – shared with Sami Zayn on WWE Raw (February 13)
Northeast Wrestling
NEW Heavyweight Championship (1 time)
Ohio Valley Wrestling
OVW Heavyweight Championship (1 time)
OVW Television Championship (1 time)
OVW Southern Tag Team Championship (2 times) – with Shawn Spears
Fourth OVW Triple Crown Champion
Pro Wrestling Illustrated
Match of the Year (2022) – vs. Seth "Freakin" Rollins at Hell in a Cell
Match of the Year (2019) – vs. Dustin Rhodes at Double or Nothing
Most Improved Wrestler of the Year (2008)
Ranked No. 1 of the top 500 singles wrestlers in the PWI 500 in 2024
Ring of Honor
ROH World Championship (1 time)
ROH World Six-Man Tag Team Championship (1 time) – with The Young Bucks
ROH Year-End Award (2 times)
Wrestler of the Year (2017)
Feud of the Year (2018) – vs. Kenny Omega
Sports Illustrated
Men's Wrestler of the Year (2018)
Wrestler of the Year (2023)
What Culture Pro Wrestling
WCPW Internet Championship (1 time)
Wrestling Observer Newsletter
United States/Canada MVP (2023)
Worst Gimmick (2015) – as Stardust
WWE
WWE Championship (1 time)
WWE Universal Championship (1 time)
WWE Crown Jewel Championship (1 time, inaugural)
WWE Intercontinental Championship (2 times)
WWE Raw Tag Team Championship (4 times) – with Drew McIntyre (1), Goldust (2) and Jey Uso (1)
WWE SmackDown Tag Team Championship (1 time) – with Jey Uso
World Tag Team Championship (3 times) – with Hardcore Holly (1) and Ted DiBiase (2)
Men's Royal Rumble (2023, 2024)
34th Triple Crown Champion
Slammy Award (5 times)
Best Entrance of the Year (2024)
Male Superstar of the Year (2024)
Outstanding Achievement of Baby Oil Application (2010)
Rivalry of the Year (2024) – vs. Roman Reigns
Tag Team of the Year (2013) – with Goldust
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Cody Rhodes
โคดี โรดส์ ที่อินเทอร์เน็ตมูวีเดตาเบส
โคดี โรดส์ ที่ WWE.com
เดอะเลกาซี: แรนดี ออร์ตัน (กลาง), เท็ด ดีบีอาซี (ขวา) และโคดี (ซ้าย)
โคดีและโกลดัสต์
โกลด์และสตาร์ดัสต์
พรพิชญ์ พัฒนกุลเลิศ

| พรพิชญ์ พัฒนกุลเลิศม> ป.ช., ม.ว.ม. |
| --- | --- |

สมาชิกสภาผู้แทนราษฎรจังหวัดนราธิวาส
ดำรงตำแหน่ง 6 มกราคม พ.ศ. 2544 – 5 มกราคม พ.ศ. 2548
ดำรงตำแหน่ง 13 กันยายน พ.ศ. 2535 – 27 กันยายน พ.ศ. 2539
 
ข้อมูลส่วนบุคคล
เกิด: 25 สิงหาคม พ.ศ. 2497 (70 ปี) อำเภอบาเจาะ จังหวัดนราธิวาส ประเทศไทย
พรรคการเมือง: ประชาธิปัตย์ (2535–2547) ไทยรักไทย (2547–2550)  มัชฌิมาธิปไตย (2550–2551)

พรพิชญ์ พัฒนกุลเลิศ (เกิด 25 สิงหาคม พ.ศ. 2497) เป็นนักการเมืองสตรีชาวไทย อดีตสมาชิกสภาผู้แทนราษฎรจังหวัดนราธิวาส 3 สมัย สังกัดพรรคประชาธิปัตย์
ประวัติ

แพทย์หญิงพรพิชญ์ พัฒนกุลเลิศ เกิดเมื่อวันที่ 25 สิงหาคม พ.ศ. 2497 เป็นบุตรของนายวัลลภ กับ นางจริยา พึ่งธรรมเดช สำเร็จการศึกษา แพทยศาสตรบัณฑิต จาก จุฬาลงกรณ์มหาวิทยาลัย (ร่วมรุ่นคณะกับ เอนก เหล่าธรรมทัศน์) และ รัฐศาสตรมหาบัณฑิต จาก มหาวิทยาลัยธรรมศาสตร์
งานการเมือง

แพทย์พรพิชญ์เคยรับราชการเป็นแพทย์หญิงที่โรงพยาบาลนราธิวาส ก่อนที่จะเข้าสู่วงการการเมือง ด้วยการเป็นสมาชิกสภาเทศบาลเมืองนราธิวาส ในปี พ.ศ. 2533 ซึ่งต่อมา ได้รับเลือกตั้งเป็นสมาชิกสภาผู้แทนราษฎรครั้งแรกในเดือนกันยายน พ.ศ. 2535 สังกัดพรรคประชาธิปัตย์ และได้รับเลือกเรื่อยมา รวม 3 ครั้ง
งานการเมือง > สมาชิกสภาผู้แทนราษฎร

แพทย์หญิงพรพิชญ์ พัฒนกุลเลิศ ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดนราธิวาส สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดนราธิวาส สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดนราธิวาส สังกัดพรรคประชาธิปัตย์
เครื่องราชอิสริยาภรณ์

พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2544 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
ยุทธการที่สะพาน

ยุทธการที่สะพาน หรือ ยุทธการอัลญิสร์ (อาหรับ: معركة الجسر; เปอร์เซีย: نبرد پل) สู้กันที่ริมฝั่งแม่น้ำยูเฟรติสระหว่างทัพอาหรับมุสลิมที่นำโดยอะบู อุบัยด์ อัษษะเกาะฟีกับทัพซาเซเนียนเปอร์เซียที่นำโดยแบฮ์แมน จอดูแยฮ์ โดยทั่วไปจัดว่าเกิดใน ค.ศ. 634 และเป็นสงครามเดียวที่ฝ่ายซาเซเนียนเอาชนะกองทัพเคาะลีฟะฮ์รอชิดูน
เนื้อหา

กองทัพมุสลิมเข้ายึดอัลฮีเราะฮ์แล้ว และเข้าควบคุมพื้นที่โดยรอบที่ชาวอาหรับอาศัยอยู่ในเมโสโปเตเมียที่ริมฝั่งแม่น้ำยูเฟรติส การยึดอัลฮีเราะฮ์ทำให้ชาวเปอร์เซียตกตะลึง เพราะ "ยัซเดเกิร์ดผู้ทรงพระเยาว์เริ่มเอาจริงเอาจังกับกิจการของชาวอาหรับมากขึ้น" ยัซเดเกิร์ดส่องกองกำลังไปยังพื้นที่ชายแดนอาหรับ และดูเหมือนจะได้เปรียบ เพราะอัลมุษันนาจำเป็นต้องเรียกกำลังเสริมจากมะดีนะฮ์
อุมัร เคาะลีฟะฮ์องค์ใหม่ ส่งอะบู อุบัยด์ไปเมโสโปเตเมียเพื่อรับคำสั่งจากอัลมุษันนา เขาเผชิญหน้ากับกองกำลังหลักของเปอร์เซียภายใต้การนำของแบฮ์แมน จอดูแยฮ์ใกล้กับที่ตั้งของกูฟะฮ์ในปัจจุบัน กองกำลังทั้งสองเผชิญหน้ากันบนแต่ละฝั่งของแม่น้ำยูเฟรติส เนื่องจากมีสะพานข้าม การสู้รบครั้งนี้จึงถูกเรียกว่า ยุทธการที่สะพาน
สงคราม

แบฮ์แมนเชิญอะบู อุบัยด์ให้ตัดสินว่าใครควรข้ามแม่น้ำ อุบัยด์เลือกตนเป็นผู้ริเริ่มแล้วข้ามแม่น้ำอย่างอุกอาจ ซึ่งกลายเป็นหายนะสำหรับกองกำลังของเขา ตามแหล่งข้อมูล การเห็นช้างในกองทัพเปอร์เซียทำให้ม้าของชาวอาหรับหวาดกลัว อนึ่ง ปรากฏว่าช้างเผือกดึงตัวอะบู อุบัยด์ออกจากหลังม้าด้วยงวง และเหยียบย่ำเขาขณะพยายามโจมตีงวงช้างอย่างเข้าใจผิด การเสียชีวิตของผู้บัญชาการและการไม่สามารถทำกองทัพเปอร์เซียที่ตั้งแนวไว้ใกล้กับสะพานให้ถอยไปได้ เหตุทั้งสองทำให้ชาวอาหรับตกใจและหนีไป จากนั้นผู้ที่บัญชาการการทัพต่อคืออัลฮะกัมและญับร์ พี่/น้องชายและบุตรตามลำดับ และท้ายที่สุดนำโดยอัลมุษันนา ตามธรรมเนียม อัลมุษันนายังคงสู้รบต่อไป เพื่อให้ชาวอาหรับสามารถซ่อมแซมสะพานและหลบหนี โดยสูญเสียทหารไป 4,000 นาย แม้ว่าจะไม่มีการประมาณตัวเลขที่แม่นยำเกี่ยวกับจำนวนผู้ที่เกี่ยวข้องกับการสู้รบครั้งนี้และการสู้รบอื่น ๆ ในยุคเดียวกันก็ตาม มุสลิมชาวอาหรับประมาณ 3,000 นายถูกพัดพาไปตามแม่น้ำ
แหล่งข้อมูลยอมรับกันว่าด้วยเหตุผลบางประการ แบฮ์แมน จอดูแยฮ์ไม่ได้ไล่ตามกองทัพอาหรับที่กำลังหลบหนี
ข้อมูล

Pirnia, Hassan (2020). Ancient Persia. Parse.
Al Biladuri, Ahmad Bin Yahya Bin Jabir (2011). The Origins of the Islamic State: Being a Translation from the Arabic. แปลโดย Hitti, Philip Khuri. Cosimo Classics.
al-Tabari, Muhammad ibn Yarir (1993). he History of al-Tabari Vol. 11: The Challenge to the Empires A.D. 633-635. แปลโดย Blankinship, Khalid Yahya. State University of New York Press.
Crawford, Peter (2013). The War of the Three Gods: Romans, Persians and the Rise of Islam. Pen & Sword.
Frye, Richard Nelson (1975). The Cambridge History of Iran: The period from the Arab invasion to the Saljuqs. Cambridge University Press.
Nafziger, George F.; Walton, Mark W. (2003). Islam at War: A History. Praeger.
Pourshariati, Parvenah (2011). Decline and Fall of the Sasanian Empire. I.B.Taurus & Co.Ltd.
อัลแบร์ท เจ้าชายที่ 8 แห่งทวร์นและทัคซิส

| อัลแบร์ท เจ้าชายที่ 8 แห่งทวร์นและทัคซิส |
| --- | --- |
 อัลแบร์ท มาเรีย โยเซ็ฟ มักซิมิลิอาน ลาโมรอล
เจ้าชายพระประมุขแห่งทวร์นและทัคซิส
ประสูติ: 8 พฤษภาคม 2410 ราชอาณาจักรบาวาเรีย
สิ้นพระชนม์: 22 มกราคม พ.ศ. 2495 (84 ปี)  บาวาเรีย ประเทศเยอรมนี
พระชายา: อาร์ชดัชเชสมาร์เกรเธอ คลิเมนไทน์แห่งออสเตรีย
พระบุตร: ฟรันทซ์ โยเซ็ฟ เจ้าชายที่ 9 แห่งทวร์นและทัคซิส เจ้าชายโยเซ็ฟ อัลเบิร์ต คาร์ล ออกัสตุส เจ้าชายที่ 10 แห่งทวร์นและทัคซิส เจ้าชายลุดวิจ ฟิลิปแห่งทวร์นและทัคซิส เจ้าชายมัคส์ เอมานูเอ็ลแห่งทวร์นและทัคซิส (พ.ศ. 2445 - พ.ศ. 2537) เอลิซาเบธ เฮเลเนอ มาร์เกรวีนแห่งไมเซิน เจ้าชายราฟาเอล ไรเนอร์แห่งทวร์นและทัคซิส เจ้าชายฟิลิป แอนสท์
ราชวงศ์: ราชวงศ์ทวร์นและทัคซิส
พระบิดา: มัคซีมีลีอาน อันตอน เจ้าชายรัชทายาทแห่งทวร์นและทัคซิส
พระมารดา: ดัชเชสเฮเลเนอในบาวาเรีย
อัลแบร์ท เจ้าชายที่ 8 แห่งทวร์นและทัคซิส (อังกฤษ: His Serene Highness Albert, 8th Prince of Thurn and Taxis) ประสูติเมื่อวันที่ 8 พฤษภาคม 2410 เป็นพระโอรสใน มัคซีมีอาน อันตอน เจ้าชายรัชทายาทแห่งทวร์นและทัคซิส และ ดัชเชสเฮเลเนอในบาวาเรีย พระองค์ดำรงพระอิสริยยศ เจ้าชายที่ 8 แห่งทวร์นและทัคซิส ภายหลังการสิ้นพระชนม์ของ มัคซีมีลีอาน มาเรีย เจ้าชายที่ 7 แห่งทวร์นและทัคซิส พระเชษฐา เมื่อวันที่ 2 มิถุนายน 2428
พระรูปของพระองค์และพระชายา
อัลแบร์ท เจ้าชายที่ 8 แห่งทวร์นและทัคซิส ทรงเสกสมรสกับ อาร์ชดัชเชสมาร์เกรเธอ คลิเมนไทน์แห่งออสเตรีย พระราชปนัดดาใน จักรพรรดิเลโอพ็อลท์ที่ 2 แห่งจักรวรรดิโรมันอันศักดิ์สิทธิ์ เมื่อวันที่ 15 กรกฎาคม 2433 พระชายา รับพระราชทานพระอิสริยยศที่ เจ้าหญิงพระชายาแห่งทวร์นและทัคซิส มีพระบุตรดังนี้
ฟรันทซ์ โยเซ็ฟ เจ้าชายที่ 9 แห่งทวร์นและทัคซิส
เจ้าชายโยเซ็ฟ อัลเบิร์ต
คาร์ล ออกัสตุส เจ้าชายที่ 10 แห่งทวร์นและทัคซิส
เจ้าชายลุดวิจ ฟิลิปแห่งทวร์นและทัคซิส
เจ้าชายมัคส์ เอมานูเอ็ลแห่งทวร์นและทัคซิส (พ.ศ. 2445 - พ.ศ. 2537)
เอลิซาเบธ เฮเลเนอ มาร์เกรวีนแห่งไมเซิน
เจ้าชายราฟาเอล ไรเนอร์แห่งทวร์นและทัคซิส
เจ้าชายฟิลิป แอนสท์